《长至朝天宫习仪》
明代·冯奕垣

阳回黍谷琯葭飞，一线昭阳日影迟。天子万年新玉历，汉宫千载旧朝仪。

寒云钟漏因风落，辇道旌旗向晓披。此日宸旒欣拜舞，年年长献未央诗。

作者简介：冯奕垣，字弱璧。南海人。明神宗万历二十九年（一六〇一）进士。选庶吉士。补监察御史，授湖广道御史。三十四年（一六〇六）巡按贵州，以积劳遘疾卒，追赠光禄寺少卿。清道光《广东通志》卷二八二有传。